|  |  |
| --- | --- |
| Teitl y gweithgaredd: | **Geiriau croes eu hystyr** |
| Disgrifiad: | Cysylltu geiriau â geiriau croes eu hystyr |
| Blynyddoedd ysgol: | Bl 5 a 6 |
| Sgìl Rhaglen Astudio posib: | Ysgrifennu / Ysgrifennu’n gywir / Iaith |
| Testun T. Llew Jones | ‘Yr Hen Dŷ Gwag’, *Trysorfa T. Llew Jones*, t.110 |
| Offer angenrheidiol: | Yr Hen Dŷ Gwag – Adnodd y dysgwr 1 |
| Trefn a awgrymir: | * Ar ôl trafod y gerdd a gwneud y gweithgareddau eraill, cyflwyno neu adolygu’r cysyniad ‘geiriau croes eu hystyr’. Dewis ansoddair syml nad yw yn y gerdd, e.e. trist, i gael y dysgwyr i roi’r gair croes.
* Estyn drwy gyflwyno gair nad yw’n ansoddair, e.e. chwerthin (crio/llefain/wylo).
* Cyflwyno Adnodd y Dysgwr. Sylwer nad ansoddeiriau’n unig sydd yno.
* Caniatáu i’r dysgwyr ddefnyddio geiriadur neu thesawrws os na allan nhw ymdopi hebddynt.
* Annog y dysgwyr i ddewis y geiriau sy’n newydd iddynt neu’r geiriau anoddaf wrth greu brawddegau gwreiddiol.
 |
| Gweithgareddau gwahaniaethol: | * Dod o hyd i eiriau **cyfystyr** i rai o’r geiriau yn ‘Adnodd y dysgwr’, e.e. gan ddefnyddio Thesawrws.
* Addasu ‘Adnodd y dysgwr’ fel bod angen i’r dysgwyr eu hunain roi’r geiriau croes heb gymorth y blwch.
* Gyda grwpiau oedran is, defnyddio rhai o’r ansoddeiriau hawsaf yn unig, h.y. oer, mawr, gwag, ac ychwanegu rhagor o rai tebyg, e.e. tal, ysgafn, pell, tlawd, trist, sych, i ddechrau codi ymwybyddiaeth am eiriau croes eu hystyr.
 |